*hogy beteljesedjék Ézsaiás próféta szava, amely így hangzik: „Uram, ki hitt a mi beszédünknek, és az Úr karjának ereje ki előtt lett nyilvánvalóvá?”( Jn 12,38)*

Bár az előző vers azt sugallja, hogy ez a helyzet egy nem várt esemény, de itt láthatjuk, hogy évszázadokkal korábban megprófétált helyzettel van dolgunk. Isten kijelentette prófétája által, hogy nem fognak hinni az emberek. Ez a kijelentés nem minősít, tényt közöl.

Ami azonban mindenképp figyelemre méltó: Jézus élete a betöltött próféciák sora. Nem csak a „nagy” események, mint a születés, a halál, hanem az élet mindennapi velejárói is. Jézus a Messiási próféciák beteljesítője. Természetesen erre csak úgy van mód, ha Ő a Messiás! És Ő Az! Rendezett a kapcsolatod a Messiással? Első pillanatra talán csak egyszerű embernek tűnik, de életét, tetteit vizsgálva látszik: Ő a Megváltó! Ma is! *Vadon Gyula*